Gyvas susitikimas - Moters savivertė (Liepos 23 d.)
Moters savivertė. Data: 2026 m. liepos 23 d. Laikas: nuo 18:00 iki 22:00 val. Vieta: Studija “OM“. (A. Vivulskio g. 41, Vilnius) Reikalingos priemonės: patogi apranga ir gertuvė. Užsiėmimai vyks sėdint ant pagalvėlių, be avalynės. Svarbu: Atvykus į renginį pasitiksime Jus ir įleisime pagal vardą ir pavardę bei užsakymo numerį (savo užsakymo numerį turite žinoti atvykstant į renginį). Jeigu vardas ir pavardė arba užsakymo nr. neatitiks užsakyme esančios informacijos - į renginį neįleisime. Šių mokymų metu gilinsimės į vieną jautriausių ir kartu svarbiausių žmogaus gyvenimo temų - vidinės vertės jausmą, kuris pradeda formuotis gerokai anksčiau, nei išmokstame kalbėti apie save, savo poreikius ar savo vietą pasaulyje. Kai meilė, dėmesys ir artumas tampa susiję su prisitaikymu, gerais rezultatais, rūpinimusi kitais ar gebėjimu atitikti lūkesčius, vidinis vertės jausmas pamažu pradeda remtis tuo, ką žmogus daro ar kaip atrodo, o ne tuo, kas jis yra. Todėl suaugusi moteris dažnu atveju gyvena nuolatiniame poreikyje tapti geresne, daugiau pasiekti, daugiau suprasti, dar daugiau duoti ir dar stipriau stengtis, tikėdamasi, kad kažkur už šių pastangų pagaliau atsiras ilgai ieškotas pilnatvės ir pakankamumo jausmas. Šių mokymų metu tyrinėsime, kaip susiformuoja vidinis santykis su savo verte, kodėl kai kurioms moterims taip pažįstamas nuolatinis savęs lyginimas, aukšti reikalavimai sau, sunkumas priimti pagyrimus, rūpestį ar pagalbą ir kodėl net dideli pasiekimai kartais neatneša to vidinio stabilumo, kurio taip ilgai buvo ieškoma. Kalbėsime apie tai, kaip vaikystėje gimsta pirmieji sprendimai apie save, kaip formuojasi įsitikinimas, kad meilę reikia užsitarnauti, kad poreikiai turi palaukti, o tikroji vertė priklauso nuo to, kiek žmogus sugeba duoti kitiems ir kaip šios ankstyvos patirtys vėliau persikelia į santykius, profesinį gyvenimą, motinystę ir kasdienį požiūrį į save. Potemės: Kur iš tikrųjų gimsta savivertė? Kaip vaikystės patirtys formuoja santykį su savo verte? Kaip atsiranda poreikis nuolat įrodinėti savo vertę per pasiekimus, rūpestį kitais ir tobulumą? Vidinis kritikas ir jo vaidmuo formuojant santykį su savimi. Aukšti reikalavimai sau kaip ankstyvo prisitaikymo pasekmė. Santykis su kūnu kaip savivertės istorijos dalis. Kaip kurti vidinę vertę, kuri remiasi autentiškumu, o ne išoriniais pasiekimais? Praktika - gyvas darbas su asmenybės dalimis pagal Franzo Rupperto traumos teoriją. PAPILDOMA INFORMACIJA: Dovanų kuponai gyvų renginių bilietams negalioja. Pinigai už bilietus negrąžinami, nekeičiami į kitas datas. Neatvykus į renginį dėl bet kokios asmeninės priežasties - pinigai negrąžinami. Įsigydami bilietą, sutinkate su šiomis sąlygomis.